دونیادا یئنی نوع کوروناویروسا (کووید-19) یولوخان‌لارین سایی سون سوتکا عرضینده 2،5 میلیون نفردن چوخ اولوب.
پاندمی‌نین آنلاین ایستاتیستیکلرینی آپاران  “worldometers.info” سایتی خبر وئریر کی، اؤتن گون عرضینده 2 میلیون 539 مین 869 نفر یئنی کوروناویروسا یولوخوب، 7 مین 483 نفر ایسه پاندمی‌نین قربانی اولوب. بونونلا دا یولوخان‌لارین عمومی سایی 298 میلیون 129 مین 843، اؤلن‌لر ایسه 5 میلیون 481 مین 981 نفره چاتیب.
اؤتن گون عرضینده ویروسا ان چوخ یولوخما حالی (704 مین 661 نفر) و بو خسته‌لیک‌دن اؤلوم فاکتی (1802 نفر) امریکا-دا قئیده آلینیب.
دونیادا بو واختادک ان چوخ یولوخما حالی امریکا (58،8 میلیون)، هیندوستان (35،1 میلیون)، برزیل (22،3 میلیون)، بؤیوک بریتانیا (13،8 میلیون)، فرانسا (10،9 میلیون)، روسیا (10،5 میلیون) و تورکیه (9،7 میلیون) قئیده آلینیب.
خاطیرلاداق کی، کوروناویروس انفکسیونو 2019-جو ایلین دسامبریندا چین-ین ووهان شهرینده یاییلماغا باشلاییب. چین همین ایلین سونوندا دونیا ساغلیق تشکیلاتینی اؤلکه‌ده نامعلوم ویروسون یاییلماسی باره‌ده معلوماتلاندیریب. دونیا ساغلیق تشکیلاتی اؤتن ایل فوریه آیی نین 11-ده انفکسیونون آدینی کووید-19 قویوب، 1 آی سونرا – مارسین 11-ده ایسه کوروناویروسو پاندمی اعلان ائدیب.
